Ræddu framtíð skólamála í Hvalfjarðarsveit Síðastliðinn laugardag var haldinn opinn íbúafundur um framtíð skólamála í Hvalfjarðarsveit og mættu þar um 50 íbúar sveitarfélagsins . Var fundurinn liður í undirbúningi framkvæmdanefndar um uppbyggingu við Heiðarskóla , en eins og fram kom í ávarpi formanns framkvæmdanefndar í upphafi fundar , stendur nefndin nú á talsverðum tímamótum . Stórar ákvarðanir bíða þess að verða teknar á næstu vikum , svo sem eins og um stærð skóla , val hönnuða , framkvæmdaleiðir og ráðning verkefnisstjóra . “ Lykill að slíkri ákvarðanatöku er opin og lýðræðisleg umræða meðal íbúa sveitarfélagsins , ” sagði Arnheiður Hjörleifsdóttir , formaður framkvæmdanefndarinnar í samtali við Skessuhorn . Í upphafi dags voru flutt upplýsandi erindi þar sem fram kom m.a. framtíðarsýn og áherslur skólastjórnenda við Heiðarskóla , niðurstöður verkefnislýsingar fyrir verkefnið og áherslur í skólamálum í nútíð og til framtíðar . Þá blés Andri Snær Magnason , rithöfundur , fundargestum í brjóst með skemmtilegu erindi þar sem hann minnti m.a. á öll þau tækifæri sem til staðar eru í skóla - og fræðuslumálum og í hverju samfélagi fyrir sig . Eftir hádegisverð og spjall , skiptu fundargestir sér í hópa þar sem öllum gafst tækifæri til að koma hugmyndum sínum og skoðunum á framfæri . “ Niðurstöður hópavinnunnar eru mikilvægt fóður í áframhaldandi vinnu framkvæmdanefndarinnar . Ég bendi að lokum á að niðurstöður fundarins , framsöguerindi , myndir og annað efni sem tengist fundinum verður aðgengilegt á heimasíðu Hvalfjarðarsveitar jafnharðan og það berst , ” sagði Arnheiður .